CELEX: 31997D0198
Language: el
Date: 1997-03-25 00:00:00
Title: 97/198/ΕΚ: Απόφαση της Επιτροπής της 25ης Μαρτίου 1997 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή μεταποιημένων ζωικών πρωτεϊνών από ορισμένες τρίτες χώρες που χρησιμοποιούν εναλλακτικά συστήματα θερμικής επεξεργασίας και για την τροποποίηση της απόφασης 94/344/ΕΚ (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0198

97/198/ΕΚ: Απόφαση της Επιτροπής της 25ης Μαρτίου 1997 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή μεταποιημένων ζωικών πρωτεϊνών από ορισμένες τρίτες χώρες που χρησιμοποιούν εναλλακτικά συστήματα θερμικής επεξεργασίας και για την τροποποίηση της απόφασης 94/344/ΕΚ (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 084 της 26/03/1997 σ. 0036 - 0043

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1997 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή μεταποιημένων ζωικών πρωτεϊνών από ορισμένες τρίτες χώρες που χρησιμοποιούν εναλλακτικά συστήματα θερμικής επεξεργασίας και για την τροποποίηση της απόφασης 94/344/ΕΚ (Κείμενο που παρουσιάζει ενδιαφέρον για τον ΕΟΧ) (97/198/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την οδηγία 96/90/ΕΚ (2), και ιδίως το άρθρο 10 παράγραφος 2 στοιχείο γ) και παράγραφος 3 στοιχείο α),Εκτιμώντας:ότι, στο παράρτημα Ι κεφάλαιο 6 της οδηγίας 92/118/ΕΟΚ, καθορίζονται οι προϋποθέσεις για την εισαγωγή μεταποιημένης ζωικής πρωτεΐνης 7ότι με την απόφαση 94/278/ΕΚ της Επιτροπής (3), όπως τροποποιήθηκε τελευταία από την απόφαση 96/344/ΕΚ (4), καθορίστηκε κατάλογος τρίτων χωρών από τις οποίες τα κράτη μέλη επιτρέπουν την εισαγωγή μεταποιημένης ζωικής πρωτεΐνης που δεν προορίζεται για κατανάλωση από τον άνθρωπο 7ότι με την απόφαση 94/344/ΕΚ της Επιτροπής (5) θεσπίστηκαν υγειονομικοί όροι για την εισαγωγή μεταποιημένων ζωικών πρωτεϊνών και προϊόντων που περιέχουν τις εν λόγω πρωτεΐνες και τα οποία προορίζονται για κατανάλωση από τα ζώα 7ότι η εφαρμογή της ανωτέρω απόφασης αναβλήθηκε με την απόφαση 96/106/ΕΚ της Επιτροπής (6), διότι με την εφαρμογή της θα προέκυπταν δυσκολίες όσον αφορά την εισαγωγή μεταποιημένων ζωικών πρωτεϊνών οι οποίες παρήχθησαν με τη χρησιμοποίηση εναλλακτικών συστημάτων θερμικής επεξεργασίας 7ότι, σύμφωνα με τα αποτελέσματα που προέκυψαν από επιστημονικές μελέτες για την αδρανοποίηση των παθογόνων παραγόντων της σπογγώδους εγκεφαλοπάθειας των βοοειδών (ΣΕΒ) και της scrapie (τρομώδης νόσος του προβάτου), η απόφαση 96/449/ΕΚ της Επιτροπής (7) θέσπισε κανόνες περί εγκρίσεως εναλλακτικών συστημάτων θερμικής επεξεργασίας για τη μεταποίηση ζωικών αποβλήτων προέλευσης θηλαστικών στην Κοινότητα 7 ότι είναι σκόπιμο να εφαρμοστούν οι εν λόγω κανόνες σε μεταποιημένη πρωτεΐνη θηλαστικών που εισάγεται από τρίτες χώρες 7ότι είναι σκόπιμο να επιτραπούν οι εισαγωγές μεταποιημένης ζωικής πρωτεΐνης που προέρχεται από υλικό υψηλού κινδύνου το οποίο έχει παραχθεί με τη χρησιμοποίηση εναλλακτικών συστημάτων θερμικής επεξεργασίας 7ότι η απόφαση 96/449/ΕΚ ορίζει, μεταξύ των άλλων, ότι η ζωική πρωτεΐνη που προέρχεται από ζωικά απόβλητα θηλαστικών πρέπει να θερμαίνεται σε τουλάχιστον 133 °C σε όλη τη μάζα της επί 20 τουλάχιστον λεπτά και υπό πίεση 3 bar, σε μέγεθος σωματιδίου πριν από την επεξεργασία που δεν υπερβαίνει τα 5 cm ότι, επομένως, κρίνεται σκόπιμο να περιοριστεί η εισαγωγή της μεταποιημένης ζωικής πρωτεΐνης σε αυτή που περιέχει ζωική πρωτεΐνη που προέρχεται μόνο από ζωικά απόβλητα μη θηλαστικών 7ότι η απόφαση 94/344/ΕΚ πρέπει να τροποποιηθεί αναλόγως 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Τα κράτη μέλη επιτρέπουν την εισαγωγή από τρίτες χώρες, που περιλαμβάνονται στο παράρτημα Α, μεταποιημένων ζωικών πρωτεϊνών προοριζομένων για κατανάλωση από τα ζώα, καθώς και τις εισαγωγές προϊόντων που περιέχουν τις εν λόγω πρωτεΐνες, εφόσον συνοδεύονται από υγειονομικό πιστοποιητικό όπως ορίζεται στο παράρτημα Β.Το πρώτο εδάφιο δεν εφαρμόζεται:- στις τροφές μικρών ζώων σε δοχεία ερμητικώς κλειστά, οι οποίες περιέχουν μεταποιημένες ζωικές πρωτεΐνεςκαι- στις μεταποιημένες πρωτεΐνες που προέρχονται από μη θηλαστικά παραγόμενες από υλικό χαμηλού κινδύνου και στα προϊόντα που περιέχουν τις εν λόγω πρωτεΐνες.2. Το υγειονομικό πιστοποιητικό που αναφέρεται στην παράγραφο 1 αποτελείται από ένα φύλλο και συμπληρώνεται σε μία τουλάχιστον από τις επίσημες γλώσσες του κράτους μέλους που διεξάγει τον έλεγχο κατά την εισαγωγή.Άρθρο 2 1. Οι μεταποιημένες ζωικές πρωτεΐνες που αναφέρονται στο άρθρο 1 παράγραφος 1 πρέπει να έχουν παραχθεί σύμφωνα με τα ακόλουθα πρότυπα:α) - η πρωτεΐνη θερμαίνεται σε τουλάχιστον 133 °C σε όλη τη μάζα της επί 20 τουλάχιστον λεπτά και υπό πίεση 3 bar, με μέγεθος σωματιδίου πριν από την επεξεργασία που δεν υπερβαίνει τα 5 cm ή- εάν η πρωτεΐνη δεν προέρχεται από θηλαστικά, χρησιμοποιείται σύστημα ή συνδυασμός συστημάτων που περιγράφονται στο παράρτημα της απόφασης 92/562/ΕΟΚ της Επιτροπής (8) και αποδεικνύεται ότι έχουν διεξαχθεί δειγματοληψίες του προϊόντος καθημερινά επί ένα μήνα σύμφωνα με τις μικροβιολογικές προδιαγραφές του παραρτήματος ΙΙ κεφάλαιο ΙΙΙ σημεία 1 και 2 της οδηγίας 90/667/ΕΟΚ του Συμβουλίου (9) 7β) οι λεπτομερείς πληροφορίες επί των κρισίμων σημείων ελέγχου καταγράφονται και τηρούνται έτσι ώστε ο ιδιοκτήτης, ο χειριστής ή ο αντιπρόσωπος αυτού και, εφόσον κρίνεται αναγκαίο, η αρμόδια αρχή να μπορούν να παρακολουθούν τη λειτουργία της εγκατάστασης. Στα προς καταγραφή και παρακολούθηση στοιχεία περιλαμβάνονται το μέγεθος των τεμαχιδίων, η κρίσιμη θερμοκρασία και, εφόσον ενδείκνυται, ο απόλυτος χρόνος επεξεργασίας, η σχέση πιέσεως χρόνου, ο ρυθμός τροφοδότησης της εγκατάστασης σε πρώτη ύλη και ο ρυθμός ανακύκλωσης του λίπους.2. Οι μεταποιημένες ζωικές πρωτεΐνες που αναφέρονται στο άρθρο 1 παράγραφος 1 πρέπει να έχουν παραχθεί σε εγκατάσταση η οποία έχει εγκριθεί από την αρμόδια αρχή του κράτους μέλους ή την τρίτη χώρα που περιλαμβάνεται στο παράρτημα Α ότι τηρεί τους όρους που ορίζονται στην παράγραφο 1.Άρθρο 3 1. Οι τρίτες χώρες οι οποίες χρησιμοποιούν το πιστοποιητικό το οποίο αναφέρεται στο παράρτημα Β ενημερώνουν την Επιτροπή σχετικά με:α) τις νόμιμες αρμοδιότητες της κτηνιατρικής υπηρεσίας να ελέγχει και να εγκρίνει τις εγκαταστάσεις παραγωγής μεταποιημένων ζωικών προϊόντων 7β) τις διαδικασίες έγκρισης που έχουν ακολουθηθεί 7γ) τον κατάλογο των εγκεκριμένων εγκαταστάσεων.2. Η Επιτροπή διενεργεί επιθεώρηση στις τρίτες χώρες που περιλαμβάνονται στο παράρτημα Α για να εξακριβώσει την εφαρμογή των διατάξεων της εν λόγω απόφασης.Άρθρο 4 Η απόφαση 94/344/ΕΚ τροποποιείται ως εξής:α) στο άρθρο 1 παράγραφος 1 πρώτο εδάφιο, οι λέξεις «προερχομένων από υλικό υψηλού κινδύνου» διαγράφονται και προστίθενται οι ακόλουθες λέξεις μετά τις λέξεις «τρίτες χώρες»: «δεν περιλαμβάνονται στο παράρτημα Α της απόφασης 97/198/ΕΚ της Επιτροπής» 7β) στο άρθρο 1 παράγραφος 1 δεύτερο εδάφιο, προστίθενται οι ακόλουθες λέξεις μετά τη λέξη «υλικό»: «και προϊόντα που αναφέρονται στην παράγραφο 2 πρώτο εδάφιο» 7γ) στο άρθρο 1 παράγραφος 2, οι λέξεις «ζωικών πρωτεϊνών» αντικαθίστανται από τις λέξεις «πρωτεϊνών προερχομένων από μη θηλαστικά» 7δ) στον τίτλο του παραρτήματος Α, οι λέξεις «προερχόμενες από υλικό υψηλού κινδύνου» διαγράφονται και οι ακόλουθες λέξεις προστίθενται μετά τη λέξη «Κοινότητα»: «από ορισμένες τρίτες χώρες που δεν περιλαμβάνονται στο παράρτημα Α της απόφασης 97/198/ΕΚ της Επιτροπής» 7ε) στο παράρτημα Α σημείο IV στοιχείο α) διαγράφονται οι λέξεις «προερχόμενη από υλικό υψηλού κινδύνου» 7στ) το υγειονομικό πιστοποιητικό του παραρτήματος Β αντικαθίσταται από το παράρτημα Γ της παρούσας απόφασης.Άρθρο 5 Η παρούσα απόφαση θα αρχίσει να ισχύει από την 1η Απριλίου 1997.Άρθρο 6 Η παρούσα απόφαση απευθύνεται στα κράτη μέλη.Βρυξέλλες, 25 Μαρτίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 62 της 15. 3. 1993, σ. 49.(2) ΕΕ αριθ. L 13 της 16. 1. 1997, σ. 24.(3) ΕΕ αριθ. L 120 της 11. 5. 1994, σ. 44.(4) ΕΕ αριθ. L 133 της 4. 6. 1996, σ. 28.(5) ΕΕ αριθ. L 154 της 21. 6. 1994, σ. 54.(6) ΕΕ αριθ. L 24 της 31. 1. 1996, σ. 34.(7) ΕΕ αριθ. L 184 της 24. 7. 1996, σ. 43.(8) ΕΕ αριθ. L 359 της 9. 12. 1992, σ. 23.(9) ΕΕ αριθ. L 363 της 27. 12. 1990, σ. 51.ΠΑΡΑΡΤΗΜΑ Α Όλες οι τρίτες χώρες που αναφέρονται στο μέρος II.A του παραρτήματος της απόφασης 94/278/ΕΚ της Επιτροπής.ΠΑΡΑΡΤΗΜΑ Β >ΑΡΧΗ ΓΡΑΦΗΚΟΥ>ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟγια μεταποιημένες ζωικές πρωτεΐνες προοριζόμενες για κατανάλωση από ζώα και για προϊόντα (μειγμάτων συμπεριλαμβανομένων) που τις περιέχουν άλλα πλην τροφών μικρών ζώων σε δοχεία ερμητικώς κλειστά, που προορίζονται για αποστολή στην Ευρωπαϊκή Κοινότητα από τρίτες χώρες που περιλαμβάνονται στο παράρτημα Α της απόφασης 97/198/ΕΚ της ΕπιτροπήςΣημείωση για τον εισαγωγέα:Το πιστοποιητικό αυτό χορηγείται μόνο για κτηνιατρικούς σκοπούς και το πρωτότυπο πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.Χώρα προορισμού: 	Αριθμός πρωτοκόλλου υγειονομικού πιστοποιητικού: 	Χώρα εξαγωγής: 	Αρμόδιο υπουργείο: 	Τμήμα χορήγησης πιστοποιητικών: 	I. Ταυτοποίηση της πρωτεΐνης ή του προϊόντοςΕίδος πρωτεΐνης ή προϊόντος: 	Η πρωτεΐνη ή το προϊόν παρήχθη από πρώτες ύλες των ακόλουθων ζωικ ειδών: 		Είδος συσκευασίας 	Αριθμός μονάδων συσκευασίας (1): 	Καθαρό βάρος: 	II. Προέλευση της πρωτεΐνης ή του προϊόντοςΔιεύθυνση και αριθμός κτηνιατρικού μητρώου της εγκεκριμένης μονάδας: 			III. Προορισμός της πρωτεΐνης ή του προϊόντοςΗ πρωτεΐνη ή το προϊόν αποστέλλεται από: 	(τόπος φόρτωσης)στ. .: 	(χώρα και τόπος προορισμού)με το εξής μεταφορικό μέσο: 	Αριθμός σφραγίδας (1): 	Όνομα και διεύθυνση του αποστολέα: 		Όνομα και διεύθυνση του παραλήπτη: 		(1) Προαιρετικά.IV. Υγειονομική βεβαίωσηΟ κάτωθι υπογεγραμμένος επίσημος κτηνίατρος βεβαιώνω ότι:α) η πρωτεΐνη ή το προϊόν που περιγράφεται ανωτέρω περιέχει αποκλειστικά ή εν μέρει μεταποιημένη ζωική πρωτεΐνη, μη προοριζόμενη για κατανάλωση από τον άνθρωπο, η οποία έχει μεταποιηθεί σε εγκατάσταση που έχει καταχωρηθεί και εγκριθεί σύμφωνα με την οδηγία 90/667/ΕΟΚ του Συμβουλίου και το άρθρο 2 της απόφασης 97/198/ΕΚ της Επιτροπήςκαι έχει υποβληθεί σε θέρμανση:- σε τουλάχιστον 133 °C σε όλη τη μάζα της για τουλάχιστον 20 λεπτά, υπό πίεση 3 bars, με μέγεθος σωματιδίου πριν από την επεξεργασία που δεν υπερβαίνει τα 5 cm (1)ή- σε περίπτωση πρωτεΐνης που προέρχεται από μη θηλαστικά, σύμφωνα με το σύστημα που θεσπίζεται στο κεφάλαιο . . . της απόφασης 92/562/ΕΟΚ της Επιτροπής (1), καιότι το τυχαίο δείγμα τηρεί τις ακόλουθες προδιαγραφές (2):- Clostridium perfringens : απουσία σε 1 g (3),- Salmonella : απουσία σε 25 g, n = 5, c = 0, m = 0, M = 0 (4),- Enterobacteriaceae : n = 5, c = 2, m = 10, M = 3 Χ 102 σε 1 g (4) 7β) τυχαίο δείγμα του τελικού προϊόντος εξετάστηκε από την αρμόδια αρχή αμέσως προ της αποστολής και διαπιστώθηκε ότι πληροί τις ακόλουθες προδιαγραφές (2):Salmonella: απουσία σε 25 g, n = 5, c = 0, m = 0, M =0 7γ) η πρωτεΐνη ή το προϊόν που περιγράφεται ανωτέρω:- παρήχθη με χρησιμοποίηση πρωτεΐνης μηρυκαστικών (1),- παρήχθη χωρίς χρησιμοποίηση πρωτεΐνης μηρυκαστικών (1) 7δ) το τελικό προϊόν:- συσκευάστηκε σε νέο υλικό συσκευασίαςή- σε περίπτωση αποστολής ως μεταφορά χύδην, τα εμπορευματοκιβώτια ή τα οιαδήποτε άλλα μέσα μεταφοράς υποβλήθηκαν σε λεπτομερή καθαρισμό και απολύμανση με απολυμαντικό εγκεκριμένο από την αρμόδια αρχή πριν από τη χρήση (1) 7ε) το τελικό προϊόν αποθηκεύτηκε σε κλειστές αποθήκες 7στ) ελήφθησαν όλα τα προφυλακτικά μέτρα για να αποφευχθούν οι επιμολύνσεις του τελικού προϊόντος από παθογόνους παράγοντες μετά τη θερμική επεξεργασία.	,(τόπος)	στ 	(ημερομηνία)Σφραγίδα (5)		(ημερομηνία υπογραφής του επίσημου κτηνιάτρου) (5)	(ονοματεπώνυμο με κεφαλαία γράμματα, ιδιότητα και τίτλος)(1) Διαγράφεται η περιττή ένδειξη.(2) Όπου:n = αριθμός μονάδων του δείγματος.m = τιμή κατωφλίου για τον αριθμό των βακτηρίων 7 το αποτέλεσμα θεωρείται ικανοποιητικό αν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m 7M = μέγιστη τιμή για τον αριθμό των βακτηρίων 7 το αποτέλεσμα θεωρείται ικανοποιητικό αν ο αριθμός των βακτηρίων σε μια ή περισσότερες μονάδες δειγματοληψίας ισούται ή υπερβαίνει το M 7c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και M, το δείγμα παραμένει αποδεκτό εάν το βακτηριακό φορτίο των λοιπών μονάδων δειγματοληψίας ισούται ή είναι κατώτερο του m.(3) Δείγμα ληφθέν μετά την επεξεργασία.(4) Δείγμα ληφθέν κατά την αποθήκευση στη μεταποιητική μονάδα.(5) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.>ΤΕΛΟΣ ΓΡΑΦΗΚΟΥ>ΠΑΡΑΡΤΗΜΑ Γ >ΑΡΧΗ ΓΡΑΦΗΚΟΥ>«ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟγια μεταποιημένες πρωτεΐνες μη θηλαστικών προοριζόμενες για κατανάλωση από ζώα και προερχόμενες από υλικό χαμηλού κινδύνου, καθώς και για προϊόντα (μειγμάτων συμπεριλαμβανομένων) που περιέχουν τις εν λόγω πρωτεΐνες άλλα πλην τροφών μικρών ζώων σε δοχεία ερμητικώς κλειστά, που προορίζονται για αποστολή στην Ευρωπαϊκή Κοινότητα από τρίτες χώρεςΣημείωση για τον εισαγωγέα:Το πιστοποιητικό αυτό χορηγείται μόνο για κτηνιατρικούς σκοπούς και το πρωτότυπο πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.Χώρα προορισμού: 	Αριθμός πρωτοκόλλου υγειονομικού πιστοποιητικού: 	Χώρα εξαγωγής: 	Αρμόδιο υπουργείο: 	Τμήμα χορήγησης πιστοποιητικών: 	I. Ταυτοποίηση της πρωτεΐνης ή του προϊόντοςΗ πρωτεΐνη ή το προϊόν παρήχθη από πρώτες ύλες των ακόλουθων ζωικών ειδών: 		Είδος συσκευασίας: 	Αριθμός μονάδων συσκευασίας (1): 	Καθαρό βάρος: 	II. Προέλευση της πρωτεΐνης ή του προϊόντοςΔιεύθυνση και αριθμός κτηνιατρικού μητρώου της εγκεκριμένης ή καταχωρημένης μονάδας: 				III. Προορισμός της πρωτεΐνης ή του προϊόντοςΗ πρωτεΐνη ή το προϊόν αποστέλλεταιαπό: 	(τόπος φόρτωσης)στ. .: 	(χώρα και τόπος προορισμού)με το εξής μεταφορικό μέσο: 	Αριθμός σφραγίδας (2): 	Όνομα και διεύθυνση του αποστολέα: 		Όνομα και διεύθυνση του παραλήπτη: 		(1) Εφόσον το προϊόν δεν μεταφέρεται χύμα.(2) Προαιρετικά.IV. Υγειονομική βεβαίωση1. Ο κάτωθι υπογεγραμμένος επίσημος κτηνίατρος βεβαιώνω ότι η πρωτεΐνη ή το προϊόν που περιγράφεται ανωτέρω περιέχει αποκλειστικά πρωτεΐνη μη θηλαστικών η οποία ελήφθη από υλικό χαμηλού κινδύνου και ότι:α) παρήχθη έτσι ώστε να έχει υποβληθεί σε επεξεργασία όλης της μάζας για να πληροί τις προδιαγραφές του στοιχείου β) 7β) ελέγχθηκε, με τυχαία δειγματοληψία από εκάστη επεξεργασμένη παρτίδα, κατά την αποθήκευση στην μονάδα επεξεργασίας, για το κατά πόσον τηρεί τις ακόλουθες προδιαγραφές (1):- Salmonella: απουσία σε 25 g, n = 5, c = 0, m = 0, M = 0,- Enterobacteriaceae: n = 5, c = 2, m = 10, M = 3 Χ 102 σε 1 g 7γ) δεν παρήχθη:- από μη θηλαστικά συντηρούμενα για γεωργική παραγωγή τα οποία ψόφησαν αλλά δεν εσφάγησαν, συμπεριλαμβανομένων των θνησιγενών και αγέννητων ακόμα ζώων και, με την επιφύλαξη περιπτώσεων επείγουσας σφαγής για να μην υποφέρουν τα ζώα μέσα σε κακές συνθήκες διαβίωσης, από ζώα εκμεταλλεύσεων που ψόφησαν κατά τη διαμετακόμιση,- από μη θηλαστικά ζώα που θανατώθηκαν στο πλαίσιο μέτρων ελέγχου νόσων, είτε στην εκμετάλλευση ή σε οποιοδήποτε άλλο τόπο που ορίζεται από την αρμόδια αρχή,- από απόβλητα μη θηλαστικών ζώων, του αίματος συμπεριλαμβανομένου, προερχόμενα από ζώα τα οποία, κατά την προ της σφαγής κτηνιατρική επιθεώρηση, παρουσίαζαν κλινικά συμπτώματα νόσων μεταδιδομένων τόσο στον άνθρωπο όσο και σε άλλα ζώα,- από μέρη ζώου μη θηλαστικού σφαγέντος κατά τον συνήθη τρόπο τα οποία δεν υποβλήθηκαν σε μετά τη σφαγή κτηνιατρική επιθεώρηση, εξαιρουμένων των πτερών, του αίματος και παρομοίων προϊόντων,- από κρέας μη θηλαστικών ζώων, από μη θηλαστικά θηράματα και τρόφιμα ζωικής προελεύσεως που είχαν υποστεί αλλοίωση,- από μη θηλαστικά ζώα, από κρέας μη θηλαστικών και από θηράματα μη θηλαστικών τα οποία κατά τον προβλεπόμενο από την κοινοτική νομοθεσία έλεγχο, διαπιστώθηκε ότι δεν πληρούσαν τις προβλεπόμενες κτηνιατρικές προδιαγραφές για την εισαγωγή του στην Κοινότητα,- από απόβλητα μη θηλαστικών που περιείχαν κατάλοιπα ουσιών επικίνδυνων για την υγεία του ανθρώπου και των ζώων, ούτε από κρέας μη θηλαστικών ή προϊόντα προελεύσεως μη θηλαστικών ζώων ακατάλληλα για κατανάλωση από τον άνθρωπο εξαιτίας της παρουσίας τέτοιων καταλοίπων.2. Ο κάτωθι υπογεγραμμένος επίσημος κτηνίατρος πιστοποιώ ότι:α) τυχαίο δείγμα του τελικού προϊόντος εξετάστηκε από την αρμόδια αρχή αμέσως προ της αποστολής και διαπιστώθηκε ότι πληροί τις ακόλουθες προδιαγραφές (1):Salmonella: απουσία σε 25 g, n = 5, c = 0, m = 0, M = 0 7β) το τελικό προϊόν:- συσκευάστηκε σε νέο υλικό συσκευασίαςή- σε περίπτωση αποστολής ως μεταφορά χύδην, τα εμπορευματοκιβώτια ή τα οιαδήποτε άλλα μέσα μεταφοράς υποβλήθηκαν σε λεπτομερή καθαρισμό και απολύμανση με απολυμαντικό εγκεκριμένο από την αρμόδια αρχή πριν από τη χρήση 7γ) το τελικό προϊόν αποθηκεύτηκε σε κλειστές αποθήκες 7δ) ελήφθησαν όλα τα προφυλακτικά μέτρα για να αποφευχθούν οι επιμολύνσεις του τελικού προϊόντος από παθογόνους παράγοντες μετά τη θερμική επεξεργασία.(1) Όπου:n = αριθμός μονάδων του δείγματος.m = τιμή κατωφλίου για τον αριθμό των βακτηρίων 7 το αποτέλεσμα θεωρείται ικανοποιητικό αν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m 7M = μέγιστη τιμή για τον αριθμό των βακτηρίων 7 το αποτέλεσμα θεωρείται ικανοποιητικό αν ο αριθμός των βακτηρίων σε μια ή περισσότερες μονάδες δειγματοληψίας ισούται ή υπερβαίνει το M 7c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και M, το δείγμα παραμένει αποδεκτό εάν το βακτηριακό φορτίο των λοιπών μονάδων δειγματοληψίας ισούται ή είναι κατώτερο του m.	,(τόπος)	στ 	(ημερομηνία)Σφραγίδα (1)		(υπογραφή του επίσημου κτηνίατρου) (1)	(ονοματεπώνυμο με κεφαλαία γράμματα, ιδιότητα και τίτλος)(1) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.»>ΤΕΛΟΣ ΓΡΑΦΗΚΟΥ>